Police nationale

er Frankrikes sivile politistyrke, med hovedansvar for byer og større tettsteder. Etaten er underlagt det franske innenriksministeriet og har omkring  149 058 ansatte (2020).

Forskjellet mellom politiet og gendarmeriet er at polititjenestemennene er sivile statstjenestemenn, i motsetning til gendarmene som er militære tjenestemenn. Deres geografiske operasjonsområde er betydelig forskjellig. Mens de to etatene har jurisdiksjon over hele landet, virker politiet hovedsakelig i store byer og deres utkanter, mens gendarmeriet virker i landlige områder samt på store motorveier.

Organisasjon

Politidirektoratet
Politiet er avhengig av innenriksdepartementet, hvorav det utgjør det største direktoratet (DGPN) når det gjelder personell, midler og utstyr. Det består av følgende avdelinger:
 Ressurser og kompetanse  (DRCPN)
 Generalinspektoratet for politiet (IGPN)
 Sentralavdelingen for etterforskingspolitiet (DCPJ). 
 Sentralavdelingen for offentlig sikkerhet (DCSP). Dette er avdelingen som alle politistasjonene i Frankrike er avhengige av.
 Sentralavdelingen for grensepoliteti (DCPAF);
 Sentralavdelingen for Compagnies républicaines de sécurité (DCCRS);
 Sentralavdelingen for rekruttering og utdanning (DCRFPN);
 Sentralavdelingen for internasjonalt sikkerhetssamarbeid (DCIS) (sammen med gendarmeriet)
 Livvagttjenesten (SDLP);
 Den kriminaltekniske tjenesten (SNPS)
 Statistikktjeneste for innenlands sikkerhet (sammen med gendarmeriet)

Enheter direkte under direktoratet
 Recherche Assistance Intervention Dissuasion
  Tverrdepartemental sentralavdeling for teknisk intervensjon mot trussel fra kjemiske stoffer (C), biologiske agens (B), radioaktive stoffer (R) og nukleært materiale (N).
 Politiets informasjons- og kommunikasjonstjeneste
 Delegasjonen for kriminalitetsofre
 Koordineringsenhet for store begivenheter
 Koordineringsenhet for taktiske politioperasjoner
 Polities informationssenter
 Nasjonal tjeneste for administrative sikkerhetsundersøkelser
 Nasjonal transportdatatjeneste

Politiprefekturen i Paris
Politiet i Paris er ikke operativt underlagt politidirektoratet men er underlagt politiprefekturen, ledet av politiprefekten som rapporterer direkte til innenriksministeren. Politiprefekten kommanderer, administrerer og koordinerer politiet og gendarmeriet i sitt område.

Politiansatte
Ansatte i politiet 2011:

Polititjenestemenn og sikkerhetsassistenter
Den grunnleggende utdanningen til polititjenestemann () er en 12 måneders lang utdanning ved en politiskole, etterfulgt av 12 måneders aspiranttjeneste. Opptakskravet er generell studiekompetanse. For sikkerhetsassistenter, adjoints de sécurité, stilles ingen spesiell utdanningskrav. De utdannes unner 18 uker.

Ledende polititjenestemenn
Utdanningen for ledende polititjenstemenn () er en 18 måneders lang utdanning som student ved politihøgskolen  (ENSOP) og som aspirant. Opptakskravet er en bachelorgrad i jus , eller att kandidaten er en polititjenestemann med minst to års tjenestetid eller er en tjenestemenn i en etat (også politietaten) under innenriksdepartementet med minst 4 års tjenestetid.

Politiembetsmenn
Utdanningen for politiembetsmenn () er en 22 måneder lang tid ved politihøgskolen  (ENSP) og som aspirant.  Kandidaten skal ha en mastergrad i jus  eller være en overbetjent med syv års ansiennitet eller en sivil eller militær statstjenestemann eller en tjenestemann ved en kommune eller en internasjonal mellomstatlig organisasjon med minst 4 års effektiv offentlig ansettelse.

Ledende embetsmenn
Ledende embetsmenn i Politidirektoratet utnevnes på åremål fra politiembetsmennene. Politidirektøren hører normalt til prefektkarrieren.

Se også

Referanser

Eksterne lenker
 

Fransk politi
Etableringer i 1966